Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 15/1991. (IV. 13.) AB határozatában az Alkotmánybíróság megállapította, hogy az érintett számára követhetővé és
Paragraph Index: 1420

15/1991. (IV. 13.) AB határozatában az Alkotmánybíróság megállapította, hogy az érintett számára követhetővé és ellenőrizhetővé kell tenni az adatfeldolgozás egész útját, vagyis mindenkinek joga van tudni, ki, hol, mikor, milyen célra használja fel az ő személyes adatát. Tekintettel arra, hogy az adatkezelés pontos helyét az ügyfelek nem ismerik, nem élhetnek az Avtv.-ben garantált betekintési jogukkal. A fentiekből következik, hogy a bank kötelezettségvállalása — mely szerint a személyes adatokkal kapcsolatos jogokat külföldi adatkezelés esetén is biztosítja — puszta ígéret marad. Ehhez hasonló jogi problémát oldott meg a berlini adatvédelmi biztos. Az ügy lényege az alábbiakban foglalható össze: A német vasúttársaság és a Citibank német leányvállalata között létrejött megállapodás szerint a Railway card tulajdonosai bankkártyájukat VISA hitelkártyaként használhatták, de emellett németországi útjaik során vasúti kedvezményeket is igénybe vehettek. A kombinált funkciójú kártyát a Citibank nevadai leányvállalata állította elő. A német adatvédelmi hatóságok határozott fellépésének köszönhetően a Citibank Rt. német és amerikai leányvállalatai között létrejött egy egyezség, mely a következő főbb elemeket tartalmazta:

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes